
Резюме: Настоящият доклад разглежда Акселераторът Defence Innovation Accelerator for the North Atlantic (DIANA) не само и единствено като инструмент за технологично ускоряване, а като институционален механизъм, който променя социалните отношения между държавата, науката, бизнеса, крайните потребители в сектор отбрана и гражданското общество. С подобен инструмент се постига изграждане на подходяща тестова инфраструктура, свързваща гражданската иновационна икономика и сектор сигурност. 
Разработката използва институционални източници на НАТО, НАТО DIANA и национални организации от държави членки на Алианса, обобщавайки получената информация на база на характеристиките за програмата от съответната държава. 
Акселераторът представлява институционална мрежа, която свързва различни сектори и интереси с оглед успешното развитие на иновациите с двойна употреба. От съществено значение за напредъка в развитието на иновациите с двойна употреба, не е само технологичният напредък, а способността да се изграждат социални взаимоотношения, доверие и подходящи механизми за координация.
В действителност, тази структура обединява предствители на военния и публичния сектор, бизнеса и предприемаческото съсловие, научния и академичния сектор, инвеститори, тестови центрове в държавите от НАТО. 
	Темата на настоящия доклад е изключително актуална, предвид провежданата политика за сигурност на границите на държавите членки на Алианса. Границата като понятие, следва да бъде разглеждана като сложна социално - технологична система, в която си взаимодействат граждани, гранични и служби по сигурността, въоръжени сили, публични власти, транспортни оператори, здравни структури, технологични компании и критична инфраструктура. Сигурността на държавата е свързана със защита на границата и осигуряване на устойчивост на граничното пространство.
Съвременната сигурност на границите на държавите - членки на НАТО не зависи единствено от способността за наблюдение и физическа защита на държавната граница, но и от устойчивостта на обществата, инфраструктурата и институциите в граничните райони. Акселераторът за иновации DIANA може да служи като механизъм за превръщане на технологичните иновации в областта на продуктите с двойна употреба в решения, ориентирани към човека и обществената устойчивост. Алиансът определя устойчивостта като способност за подготовка, противопоставяне, реакция и бързо възстановяване след сериозни сътресения. 
В действителност иновационният механизъм DIANA е иновационен механизъм, който пряко не е свързан със защита или управление на границите, той е свързан с идентифициране, тестване и адаптиране на технологиите с двойна употреба за нуждите на сигурността.
Същият може да бъде използван като свързващ механизъм между технологичните иновации, институциите и обществото, така че граничната сигурност да гарантира едновременно защита на територията, гражданска готовност и сигурност на хората. 
В Доклада се разглежда по какъв начин иновационната структура може да бъде третирана като социален и институциален капитал. В контекста на трансграничните кризи устойчивостта на системата за сигурност не следва да се разглежда единствено като функция на наличните технологични способности. Ефективното управление на подобен тип кризи предполага изграждането на устойчиви механизми за междуинституционално и трансгранично взаимодействие, основани на взаимно доверие, оперативна съвместимост и предварително разработени и утвърдени процедури за своевременен обмен на информация. 
В този контекст акселераторът DIANA на НАТО може да бъде разглеждан не само като инструмент за ускоряване на технологичните иновации с двойна употреба в отбраната, но и като платформа за формиране на мрежи от взаимодействие между публичните институции, научноизследователските организации, технологичния сектор и крайните потребители за конкретно решаване на значими обществени проблеми и развиване на конкретни социални иновации. 
Подобна интеграция създава предпоставки технологичните решения да бъдат адаптирани към реалните потребности на институциите и обществото и по този начин да допринасят за повишаване на обществената устойчивост в граничните региони. От гледна точка на човекоцентричния подход към сигурността технологичната ефективност и напредък следва да бъдат съчетани с институционална координация, обществено доверие и защита на основните потребности и функции на населението при възникване на трансгранични кризисни ситуации, за да се осигури обществена устойчивост.

Abstract:  This report examines the Defence Innovation Accelerator for the North Atlantic (DIANA) not solely as an instrument for technological acceleration, but also as an institutional mechanism that transforms the social relations between the state, academia and research sector, business, end users in the defence sector, and civil society. Through such an instrument, an appropriate testing infrastructure can be established, connecting the civilian innovation economy with the security sector.
The study draws on institutional sources from NATO, NATO DIANA, and national organisations in NATO member countries, summarising the information obtained on the basis of the specific characteristics of the programme in each respective country.
The Accelerator represents an institutional network that connects different sectors and interests with a view to facilitating the successful development of dual-use innovations. Of essential importance to progress in the development of dual-use innovation is not only technological advancement, but also the capacity to build social relationships, establish trust, and develop appropriate coordination mechanisms.
Indeed, this structure brings together representatives of military and public sectors, businesses and the entrepreneurial community, the scientific and academic sectors, investors, and test centres across NATO member countries.
The topic of this report is particularly relevant in the context of border security policies pursued by NATO member countries. The concept of the border should be understood as a complex socio-technological system in which citizens, border and security services, armed forces, public authorities, transport operators, healthcare structures, technology companies, and critical infrastructure interact. State security is therefore associated both with the protection of the border and with ensuring the resilience of border areas.
Contemporary border security in NATO member countries depends not only on the capacity to monitor and physically protect national borders, but also on the resilience of societies, infrastructure, and institutions in border regions. DIANA innovation accelerator can serve as a mechanism for transforming technological innovations in the field of dual-use products into solutions centred on people and societal resilience. The Alliance defines resilience as the ability to prepare for, resist, respond to, and rapidly recover from major disruptions.
In practice, DIANA is an innovation mechanism that is not directly related to border protection or border management. Rather, it is associated with identifying, testing, and adapting dual-use technologies to meet security needs.
It can therefore be used as a connecting mechanism between technological innovation, institutions, and society, enabling border security to simultaneously contribute to ensuring territorial protection, civil preparedness and the security of people.
The report examines how DIANA's innovation structure can be understood as a form of social and institutional capital. In the context of cross-border crises, the resilience of the security system should not be regarded solely as a function of available technological capabilities. Effective management of such crises requires the establishment of sustainable mechanisms for interinstitutional and cross-border interaction based on mutual trust, integration, and pre-established and validated procedures for the timely exchange of information.
In this context, the Accelerator DIANA of NATO can be treated not only as an instrument for accelerating dual-use technological innovation in defence, but also as a platform for developing networks of interaction between public institutions, research organisations, the technology sector, and end users, with the purpose of addressing specific societal challenges and fostering concrete social innovations.
Such integration creates the conditions necessary for technological solutions to be adapted to the actual needs of institutions and society and, in this way, to contribute to strengthening societal resilience in border regions. From the perspective of a human-centred approach to security, technological effectiveness and progress should be combined with institutional coordination, public trust, and the protection of the population's fundamental needs and essential functions in the context of cross-border crises in order to ensure societal resilience.

1. Въведение.
Разграничаването между военна и гражданска сигурност става все по - трудно за поддържане в съвременната стратегическа среда. Съвременните общества зависят от взаимосвързани енергийни системи, телекомуникации, цифрова инфраструктура, транспортни мрежи, здравни системи, финансови услуги, вериги за доставки и информационна среда. Пропуските във всяка от тези системи могат да доведат до последици, както за цивилното население, така и за военните операции.  
В годишната си реч за състоянието на Европейския съюз, произнесена на 16 септември 2026 г., председателят на Европейската комисия Урсула фон дер Лайен поставя сред ключовите приоритети на Съюза въпросите за сигурността и отбраната, европейската устойчивост, конкурентоспособността и развитието на технологичните способности, включително изкуствения интелект. От друга страна НАТО допълнително подчертава, че военните усилия трябва да бъдат допълнени от стабилна гражданска готовност, тъй като съвременните въоръжени сили зависят в голяма степен от гражданската и търговска инфраструктура, комуникации, енергетика, транспорт, храна, вода и други основни услуги. 
В същото време, технологичната трансформация промени коренно иновационната среда, в която функционират организациите в отбраната. Много стратегически значими технологии – включително изкуствен интелект, биотехнологии, енергийни технологии, сензори и анализ на данни – се разработват предимно или частично в рамките на гражданските търговски екосистеми.
 Следователно, отбранителните институции все повече зависят от механизми, способни да идентифицират и интегрират иновации, произлизащи извън традиционните структури на отбранителната промишленост.
Лидерите на съюзниците на НАТО инициират създаването на Ускорителя на отбранителните иновации за Северния Атлантик (DIANA) и одобряват устава му в рамките на срещата на върха в Мадрид през 2022 г. В рамките на мрежата участват стартъпи, изследователи, предприемачи, университети, правителства, промишлени предприятия, стартиращи компании и други новатори за разработване на технологии, насочени към справяне с предизвикателствата пред отбраната и сигурността. Mрежата на акселератора включва 16 активирани акселераторни центъра и над 200 тестови центъра в целия Алианс. 
На 5 август 2026 г. в мрежата на DIANA в България е включен нов акселератор M.A.D.A.R.A., базиран в София Тех Парк, който ще се включи в програмата на DIANA през 2027 г.
В действителност към момента четири български организации са част от мрежата от тестови центрове на DIANA в България: Институт по отбрана „Проф. Цветан Лазаров“;
Институт „Големи данни в полза на интелигентното общество“ (GATE) към Софийския университет „Св. Климент Охридски“; Висше военноморско училище „Н. Й. Вапцаров“;
Сдружение за научноизследователска и развойна дейност (СНИРД), което управлява Sofia Tech Labs към София Тех Парк. M.A.D.A.R.A. ще свързва иноваторите не само със София Тех Парк, но и с държавни институции, университети, научни организации, отбранителния сектор, инвеститори и четирите български тестови центъра. Допълнително ще се присъединят Министерството на иновациите и растежа, Министерството на отбраната, Софийският университет, Техническият университет – София и Българската академия на науките. 
Българската иновационна структура вече може да се анализира не просто като съвкупност от лаборатории, а като национална иновационна екосистема, която свързва държавата, отбраната, науката, бизнеса и предприемачите, с ясно взаимодействие на институционални и социалния капитал.

2. Изследователски проблем и изследователски въпроси.

Изследователският проблем и изследователските въпроси, които е необходимо да бъдат отчетени са свързани със съвременната политика за сигурност, тъй като иновациите в отбраната бързо се институциализират. Акселераторът DIANA демонстрира усилията на НАТО да обвърже новите технологии с изискванията на отбраната и сигурността. 
От друга страна трябва да се обърне особено внимание на обществената устойчивост и човешката сигурност - на функциониращите граждански институции, устойчивата инфраструктура, сътрудничеството между частния сектор, гражданската готовност и населението, способността му да действа в кризисни условия. Практически, иновациите е необходимо да бъдат разглеждани през призмата на осигуряване на просперитета и устойчивостта на хората, отчитайки фактори като изменението на климата, енергийната устойчивост, недостиг на ресурси и войната.


3. Трансформиране на сигурността от държавноцентрична към човекоцентрична сигурност.

Традиционният модел на сигурност поставя държавата в центъра. Съвременната среда обаче показва, че стабилна държава не може да съществува без устойчиво общество, позиционирайки човешкия фактор в центъра на сигурността. Кибератака срещу болница, прекъсване на електроснабдяването, срив на комуникационните мрежи или мащабна дезинформационна кампания могат да засегнат ежедневието на милиони граждани, без да е налице традиционна военна атака.

Следователно сигурността трябва да се разглежда на няколко взаимосвързани равнища:
•	защита на живота и здравето;
•	достъп до енергия, комуникации, вода, транспорт и медицинска помощ;
•	устойчивост на критичната инфраструктура;
•	надеждност на информацията и способност за информирано вземане на решения;
•	психологическа и социална устойчивост;
•	способност на местните общности да реагират при кризи;
•	възможност за бързо възстановяване след бедствия, атаки или други сътресения.

Тази концепция променя и начина, по който трябва да се разбира технологичната иновация. Не е достатъчно една система да бъде технологично напреднала. В действителност тя трябва да решава реален проблем на конкретен потребител и да бъде надеждна, достъпна, безопасна и приложима в реална среда. Този модел най-подходящо се пресъздава в подхода на DIANA. 
Приложимостта на DIANA се състои в превръщането на бързоразвиващите се граждански технологии в устойчиви решения за сигурност.
В Програмата за управление на Република България 2026–2030 г. (Програмата) участието в акселератора DIANA придобива значение, което надхвърля рамката на традиционния технологичен акселератор. Предвиденото създаване на акселератор към „София Тех Парк“ АД цели интегрирането на България в мрежата на НАТО за развитие на дълбоки технологии и изграждането на завършена национална екосистема, свързваща тестови центрове, иновативни компании, инвеститори и научни организации.
По - конкретно в Управленската програма на правителството връзката на сигурността с човешкия фактор може да се идентифицира в Раздел 11 „Образование и наука“, където науката се разглежда като двигател на развитието и изрично свързва младите учени, науката, образованието и бизнеса, като приема инвестицията в знание и научен потенциал като условие за иновации и обществено развитие. Още по - показателен е раздел „Отбрана“ в Програмата, където първият отбранителен приоритет е „Кадрова и социална политика“, докато Приоритет 9.5 дефинира „Трансформацията на отбраната чрез внедряване на съвременни технологии с висок асиметричен ефект“. Това позволява технологичната трансформация и човешкият фактор да бъдат разглеждани не като взаимозаменяеми, а като паралелни компоненти на отбранителната политика.
Разгледани в контекста на заложените в Управленската програма на Правителството 2026 - 2030 приоритети за развитие на човешкия капитал, укрепване на връзката между науката, образованието и бизнеса, както и на кадровата и социалната политика в отбраната, DIANA може да бъде осмислена не само като инструмент за технологично ускоряване, а и като институционален механизъм за трансформация на взаимоотношенията между държавата, въоръжените сили, академичната общност, индустрията, предприемачите и гражданското общество.
В този модел технологията не измества човека от системата за сигурност, а променя неговата роля. Човекът се превръща от ползвател на готов технологичен продукт в активен участник в процеса на идентифициране на потребности, създаване, изпитване, адаптиране и внедряване на решения. Така иновационната екосистема се превръща и в социална екосистема – пространство за обмен на знания, доверие, професионални компетентности и споделена отговорност.
От тази гледна точка стратегическата стойност на DIANA за България не се изчерпва със способността да ускорява развитието на дълбоки и технологии с двойна употреба. Тя се състои и във възможността да създава устойчиви връзки между институции и хора, да развива нов тип експертиза и лидерство и да поставя човешкия капитал в центъра на технологичната трансформация на сигурността и отбраната.

4. DIANA като нов модел за иновации в сигурността.

DIANA работи с компании, разработващи нови и перспективни технологии, които могат да имат едновременно гражданско и отбранително приложение. Сред областите на интерес са изкуственият интелект, автономните системи, комуникациите, квантовите технологии, биотехнологиите, енергетиката, новите материали и аерокосмическите технологии. НАТО предвижда взаимодействие между публичния и частния сектор, академичните среди и гражданското общество в рамките на тази иновационна екосистема. 
Предизвикателствата се основават на реални потребности и дефицити в способностите на НАТО и съюзните държави. При тяхното определяне участват общности от областта на отбраната и сигурността, индустриални екосистеми и експерти от академичните среди, науката и технологичните иновации.

5. Двойната употреба като свързващо звено на отбраната с обществото.

Един от най-важните аспекти на DIANA е ориентацията към технологии с двойна употреба. Това означава, че дадено решение може да има приложение както в отбранителната и сфера и сигурността, така и в граждански условия.
Например система за автономно доставяне на медицински материали може да обслужва военно подразделение в труднодостъпна зона и същевременно да доставя лекарства до населени места, изолирани след наводнение или земетресение. Сензори за наблюдение на физиологичното състояние на военнослужещи могат да намерят приложение при пожарникари, спасители или медицински екипи. Устойчивите комуникационни технологии могат да поддържат военни операции, но и да осигуряват връзка между граждани, болници и спасителни служби след природно бедствие.
По този начин инвестицията в сигурността добавя допълнителна обществена стойност.

6. Обществената устойчивост в центъра на мрежата DIANA.

Обществената устойчивост може да бъде определена като способността на обществото да предвижда рискове, адекватно да отговаря в случай на бедствия и кризусни ситуации, да се адаптира и сравнително бързо да възстановява нормалното си функциониране.


DIANA може да допринася за тази устойчивост в няколко ключови области, както следва:
· Здраве и човешка устойчивост

В действителност,  човекоцентричната сигурност е защитата на живота и здравето.
DIANA вече работи с решения в областта на човешката устойчивост и биотехнологиите. Тези технологии могат да бъдат насочени към бърза травматологична помощ, физиологичен мониторинг, медицинско осигуряване при тежки условия и реакция при химически, биологични, радиологични и ядрени заплахи. НАТО изрично посочва, че подобни решения могат да защитават както военнослужещи, така и цивилното население. В тези случаи, социалната стойност е следната: технологии, разработени за условия на конфликт, могат да подобрят медицинската реакция при земетресения, пожари, индустриални аварии или други масови бедствия.

· Критична инфраструктура

Електроенергията, телекомуникациите, транспортът, водоснабдяването и здравните услуги са основа за функционирането на съвременното общество. Това е причината иновациите в областта на енергетиката, комуникациите и логистиката да не бъдат оценявани единствено чрез военното им приложение. Например локални енергийни системи  могат да позволят на болница или населено място да продължи да функционира при прекъсване на националната електропреносна мрежа.

· Комуникационна устойчивост

В случай на бедствие или конфликт комуникацията е критична. Загубата на свързаност може да възпрепятства координацията между институциите, спасителните служби и населението. Технологиите за устойчиви комуникации могат да осигуряват алтернативни канали за свързаност, локални мрежи и по-надеждна комуникация в условия на нарушена инфраструктура.

· Генериране на информация и изкуствен интелект

Изкуственият интелект може да подпомага обработката на огромни количества информация по време на криза – например при оценяване на щети, прогнозиране на разпространението на пожари, оптимизиране на евакуация или разпределяне на медицински ресурси.

7. Съпоставител подход при разграничаване на технологичната иновация от социалната иновация 

Технологичната иновация и социалната иновация не са идентични. Технологичната иновация създава нов инструмент или способност, докато социалната иновация променя начина, по който хората, институциите и общностите организират дейността си, за да решат обществен проблем.
Например създаването на приложение за предупреждение при бедствия е технологична иновация. Изграждането на цял модел, с помощта на който общини, доброволци, училища, болници и граждани използват системата за координирана реакция, представлява социална иновация.
В случай, че използваме съпоставителен подход, сравнявайки технологичната иновация със социалната иновация, технологичната иновация обуславя съществуването на социалната иновация, което означава, че двете иновации са взаимносвързани, за да се изгради най-успешният модел за тяхното успешно внедряване.

Следователно потенциалът на DIANA може да бъде увеличен, ако акселераторът насърчава не само разработването на продукти, но и модели за тяхното обществено внедряване чрез включване на:
· общини и местни власти;
· болници и служби за спешна помощ;
· пожарни и спасителни организации;
· университети;
· неправителствени организации;
· организации на хора с увреждания;
· доброволчески структури;
· граждански общности.

Към момента, самите университети и неправителствени организации не са допустими като самостоятелни кандидати в стандартната процедура на DIANA за получаване на безвъзмездно грантово финансиране, независимо, че програмата предвижда взаимодействие с по - широка иновационна екосистема.

8.Заключение.

В този контекст DIANA следва да се разглежда не просто като инструмент за ускорено развитие и внедряване на отбранителни технологии, а като институционален механизъм за изграждане на нов тип иновационна екосистема за сигурност и отбрана. Същността на акселератора е в свързването на държавата, въоръжените сили, научните и образователните организации, индустрията, предприемачите и инвеститорите около общ процес на създаване, изпитване и внедряване на технологични решения.
 В условията на ускорена дигитализация, изкуствен интелект и автономни системи човекът не губи своето централно място, а придобива нова роля – на носител на знание, създател на иновации, участник във вземането на решения и гарант за отговорното използване на технологиите.
Следователно стратегическата стойност на DIANA за България може да бъде търсена не само в достъпа до технологии и ускоряването на иновациите, а и в способността да изгражда устойчиви връзки между хора, знания и институции. Именно в тази взаимосвързаност технологичната трансформация се превръща в институционална и социална трансформация, при която човешкият капитал, доверието, компетентността и споделената отговорност се утвърждават като ключови елементи на националната сигурност.
По този начин DIANA може да бъде разбрана като част от прехода от сигурност, основана преимуществено на технологични способности, към сигурност, основана на взаимодействието между технологии, институции и хора – с човека в центъра на системата.
Следвайки рамката на Акселератора за иновации в отбраната (DIANA) на НАТО, сигурността се предефинира не просто като военна отбрана, а като защита на човешкия живот, общественото здраве и социалната инфраструктура. 
Докладът разглежда начинът, по който технологичният напредък и иновациите с двойна употреба (dual-use) подпомагат процеса за справянето с хуманитарни кризи, природни бедствия, киберзаплахи срещу социални услуги и дезинформация чрез механизмите на DIANA, който е с гражданско - центриран произход и безвъзмездно грантово финансиране в подкрепа на стартъпи от гражданския сектор за решаване на реални обществени проблеми.

